ועדת העבודה, הרווחה והבריאות, כנסת 20, פרוטוקול מספר 828, 2018-07-11 09:01

אביעד שוורץ: כן.

עבד אל חכים חאג' יחיא: עברתם על החוק ורצינו לדעת אם יש עלות תקציבית.

עבד אל חכים חאג' יחיא: אני חושב שאין עלות תקציבית למדינה, אבל בכל זאת לפרוטוקול אנחנו צריכים לשמוע את העמדה שלכם.

אביעד שוורץ: אני מאגף תקציבים באוצר.

אביעד שוורץ: אין עלות ישירה לתקציב המדינה.

עבד אל חכים חאג' יחיא: אין עלות ישירה לתקציב המדינה, אז המשמעות של זה היא שחוק שאין בו עלות תקציבית לא צריך רוב מיוחד.

עבד אל חכים חאג' יחיא: הוא יכול לעבור ברוב רגיל.

עבד אל חכים חאג' יחיא: לפני הקראת החוק איל בן ראובן, שעומד בראש היוזמים.

איל בן ראובן: בוקר טוב לכולם, ראשית, אני רוצה לומר תודה כבר מראש לעוסקים במלאכה על התהליך שקרה אפילו אתמול ושלשום.

איל בן ראובן: נעשתה עבודה זריזה ורצינית על מנת ללבן את עיקרי הנקודות.

איל בן ראובן: לזמן יש משמעות.

איל בן ראובן: כל מה שאני עוסק בו עכשיו ועוסקים בו המשרד וכל מי שעוסק פה בדברים, אני לפחות בתחושה שכל מה שאנחנו עושים כרגע, עד שאנחנו מביאים את זה לכלל ביצוע, אנחנו משלמים בדם של אנשים.

איל בן ראובן: ככה צריך להתייחס לזה.

איל בן ראובן: כל מה שאנחנו עושים ולא נסגר, אנחנו משלמים בו בדם.

איל בן ראובן: ולכן יש משמעות לזמן וצריך לרוץ.

איל בן ראובן: צריך לרוץ מהר.

איל בן ראובן: אני אומר לכם כבר שביום שני הקרוב החוק הזה עולה לקריאה ראשונה.

איל בן ראובן: דיברתי עם אלי ואני לא יודע אם הוא יצליח.

איל בן ראובן: הבנתי שאפילו ינסו לעשות משהו כדי שנצליח להעביר את החוק עוד במושב הזה בקריאה שנייה ושלישית.

איל בן ראובן: אני לא יודע כמה זה אפשרי, זה נראה לי קצת - - -

עבד אל חכים חאג' יחיא: אם אנחנו מסכימים פה על הכול עקרונית, אני חושב שאנחנו יכולים.

איל בן ראובן: אני משוכנע שאם תעלה עוד איזושהי נקודה ויש סיכוי לסגור את זה בקריאה שנייה ושלישית, יישבו ביום שני בלילה ויפתרו את הבעיה.

ארז מימון: זה הכיוון.

ארז מימון: אני מסכים עם כל מילה שנאמרה.

עבד אל חכים חאג' יחיא: אנחנו נעשה כל מאמץ וננסה במושב הזה, שמסתיים בשבוע הבא, להגיע אפילו ביום רביעי בסוף הלילה.

איל בן ראובן: לי פשוט חבל.

ארז מימון: אני מסכים עם האמירה לגבי ממד הזמן ולכן אנחנו פה יד ביד.

איל בן ראובן: חבל שבאוגוסט עד אוקטובר נהיה בפגרה ולא נתחיל להתקדם בתהליך.

איל בן ראובן: לכן, הכול למען הסיפור הזה.

איל בן ראובן: אני מבקש שנקרא את החומרים ואם יש עוד איזשהו פסיק כזה או אחר, שצרי להיות מלובן, נעשה אותו לפני הקריאה השנייה והשלישית.

עבד אל חכים חאג' יחיא: נלבן אותו, נלבן אותו.

איל בן ראובן: כשאני אומר לפני שנייה ושלישית זה יכול להיות ביום שני בלילה או ביום שלישי.

עבד אל חכים חאג' יחיא: יכול להיות שאם אנחנו מתקדמים ונבדוק את זה עם יושב-ראש הוועדה הקבוע, אלי אלאלוף, נקריא את החוק, נצביע עליו ונאשר.

עבד אל חכים חאג' יחיא: ואם יהיו נקודות לקראת קריאה שנייה ושלישית, אפילו מהיום אפשר לשבת או ממחר, כך שאנחנו נהיה מוכנים ולא נהיה לחוצים בזמן ונוכל לדעת שאנחנו יכולים לקדם את הנושא הזה.

עבד אל חכים חאג' יחיא: ארז, אנחנו מברכים אתכם שיש לנו כבר את התקנות.

עבד אל חכים חאג' יחיא: התקנות למניעת עבודת קטינים באתרי בנייה הגיעו לוועדה.

עבד אל חכים חאג' יחיא: אנחנו נשתדל, וזה בעצה עם יושב-ראש הוועדה, עם אלי אלאלוף, שזה גם יובא בשבוע הבא.

עבד אל חכים חאג' יחיא: ננסה לגמור את זה לפני סיום המושב הזה וננצל את הזמן שיש לנו את החופש הגדול, שבו ילדים מגיעים לעבודה בזמן הזה.

עבד אל חכים חאג' יחיא: גם על זה תבורכו כי זה חשוב.

ארז מימון: אני אשמח כי במשך חודש וחצי כופפנו את הפיסיקה.

ארז מימון: אני פיסיקאי וכופפנו את הפיסיקה כדי לסיים את המהלך הזה כולל הכול תוך חודש וחצי.

עבד אל חכים חאג' יחיא: זאת עבודה מבורכת ותבורכו על זה.

עבד אל חכים חאג' יחיא: אנחנו ננסה מהצד שלנו, עם כל הלחצים שיש לנו בסוף המושב, גם להכניס את זה.

עבד אל חכים חאג' יחיא: זה גם מנהלת הוועדה ויושב-ראש הוועדה.

עבד אל חכים חאג' יחיא: נתחיל בהקראה.

שמרית גיטלין שקד: "הצעת חוק ארגון הפיקוח על העבודה (תיקון – עוזר בטיחות) (הוראת שעה), התשע"ח–2018 המשמעות היא שאתר בנייה שיחולו עליו הוראות התיקון המוצע, מדובר רק באתר בנייה שבו מתקיימות פעולות בנייה רוויה, ותכף נקרא את ההגדרה לבנייה רוויה.

שמרית גיטלין שקד: לגבי בנייה הנדסית, זה רק אם מפקח עבודה אזורי קבע שיחולו הוראות התיקון.

שמרית גיטלין שקד: אחרת אין חובה למנות עוזר בטיחות כשיש פעולות בנייה הנדסית.

שמרית גיטלין שקד: המשמעות היא שבנייה רוויה העונה על ההגדרה בחוק התכנון והבנייה, היא בנייה במגרש של ארבע יחידות דיור או יותר במבנה אחד, שתי קומות לפחות.

שמרית גיטלין שקד: זו ההגדרה של בנייה רוויה.

שמרית גיטלין שקד: בנייה ובנייה הנדסית מוגדרות בפקודה, ואני לא יודעת אם יש צורך שאני אקרא את כל ההגדרה.

עבד אל חכים חאג' יחיא: תגידי במשפט אחד מה זה, לא צריך להקריא.

שמרית גיטלין שקד: בנייה, בגדול, זה עבודות הכנה והנחת יסודות לבניין, הקמת בניין, הריסתו, פינוי מבנה או תיקונו או קיומו וכולי.

שמרית גיטלין שקד: דבר נוסף זה עבודות להתקנת מערכות למים, לביוב, לחשמל, להסקה או לתקשורת ועבודות כיוצא באלה, ובלבד שמבצעים אותן אגב הקמת בניין או אגב הקמתו של מבנה שהקמתו הוגדרה כבנייה הנדסית.

שמרית גיטלין שקד: בנייה הנדסית היא בנייה של קו או שלוחה של מסילת ברזל, בניית מספן, נמל, מנהרה, גשר, מוביל מים וכולי, וכל בנייה אחרת שנקבעה בתקנות.

שמרית גיטלין שקד: בתקנות יש פירוט של בנייה הנדסית נוספת שכלולה בהגדרה.

שמרית גיטלין שקד: אני רק אומרת כרגע שהתוספת הראשונה עדיין ריקה.

שמרית גיטלין שקד: המשרד ביקש להעביר את רשימת הנושאים הכלולים בהכשרה של עוזר בטיחות אחרי הקריאה הראשונה, לאחר שתיעשה עבודה במשרד.

עבד אל חכים חאג' יחיא: אפשר להגיד גם הנדסאי, גם מי שעבד תקופה מסוימת.

עבד אל חכים חאג' יחיא: הנדסאי גם יכול להיות.

שמרית גיטלין שקד: גם כאן התוספת השנייה עדיין ריקה.

שמרית גיטלין שקד: המשרד ביקש להעביר גם את זה אחרי הקריאה הראשונה.

עבד אל חכים חאג' יחיא: בלוחות הזמנים שאנחנו מדברים עליהם, תספיקו להכין אותם?

ארז מימון: כן, אנחנו נספיק.

ארז מימון: זה התכנון.

עבד אל חכים חאג' יחיא: עד יום שני?

ארז מימון: התשובה היא שנעשה מאמץ עילאי והכיוון הוא שכן.

עבד אל חכים חאג' יחיא: אנחנו נעצור פה לשמוע הערות.

עבד אל חכים חאג' יחיא: ננסה להיות ממש מרוכזים כדי להתקדם.

עבד אל חכים חאג' יחיא: כל מי שיקבל רשות דיבור שיאמר את השם והתפקיד לפרוטוקול.

עבד אל חכים חאג' יחיא: אנחנו לא צריכים להזכיר לכל אחד.

עבד אל חכים חאג' יחיא: בבקשה.

לילך לאה נפתלי: אני מהלשכה המשפטית של משרד העבודה.

לילך לאה נפתלי: בנוגע להגדרת התפקיד של עוזר בטיחות, לקחנו בחשבון את ההערה של הקבלנים שזה לא ישים שיהיה איזשהו צ'ק ליסט סגור.

לילך לאה נפתלי: צריך שיהיה משהו כללי שגם יאפשר גמישות בשטח.

לילך לאה נפתלי: בסד הזמנים הקצר שהיה, זה מה שאנחנו חשבנו.

לילך לאה נפתלי: נעשה עוד חשיבה לקראת הקריאה השנייה.

עבד אל חכים חאג' יחיא: שוב, במגבלות הזמן שאנחנו מציבים לעצמנו.

לילך לאה נפתלי: במגבלות הזמן.

שמרית גיטלין שקד: לילך, את מדברת באופן ספציפי על סעיף (ד)(1).

לילך לאה נפתלי: כן.

לילך לאה נפתלי: "יבדוק את קיומן של הוראות הבטיחות".

שמרית גיטלין שקד: ואתם רוצים לעשות חשיבה מחדש על התפקיד שלו.

לילך לאה נפתלי: כן.

לילך לאה נפתלי: לבדוק את המיקוד של הדברים או משהו שישקף את המורכבות של אתרי בנייה בצורה יותר טובה.

עבד אל חכים חאג' יחיא: אבל מבחינת

עבד אל חכים חאג' יחיא: כם אין מניעה להעביר את זה בקריאה הראשונה בנוסח הזה.

לילך לאה נפתלי: נכון.

עבד אל חכים חאג' יחיא: אמנון, בבקשה.

אמנון שינדלר: שלום, אני יושב-ראש ועד מנהלי עבודה ארצי בהסתדרות החדשה.

אמנון שינדלר: אני רוצה להגיד לכם, חבר'ה, שבאתי לפה עם כל מיני הערות, אבל אחרי שקראתי את הנוסח כרגע, אנחנו מברכים על זה.

אמנון שינדלר: מברכים גם את התאחדות הקבלנים וגם את משרד העבודה.

אמנון שינדלר: אני רואה שבאמת הגיעו פה לנקודה שהיא נכונה, צודקת וצריך רק להקפיד ולראות שבאמת זה מתבצע בשטח.

אמנון שינדלר: בסך הכול, אני שמח ואני בעד שהחוק הזה יעבור כמה שיותר מהר.

עבד אל חכים חאג' יחיא: תודה רבה, יש לנו הסכם מקיר לקיר.

עבד אל חכים חאג' יחיא: כולם מסכימים שאנחנו רוצים לקדם עבודה ואנחנו רוצים גם לשמור על שלמותם וחייהם של העובדים.

עבד אל חכים חאג' יחיא: אנחנו לא רוצים לעכב עבודה.

עבד אל חכים חאג' יחיא: אנחנו רוצים שגם הקבלנים יעבדו, גם אתם תעבדו, אבל אנחנו גם רוצים לשמור על הבטיחות של האנשים והחיים שלהם.

עבד אל חכים חאג' יחיא: למישהו אחר יש עוד הערות או ברכות?

עבד אל חכים חאג' יחיא: בבקשה.

מיכאל כוכבי: אני ממונה בטיחות מטעם ההסתדרות.

מיכאל כוכבי: בסעיף (ה) כתוב "עוזר הבטיחות יועסק רק בתפקידים המוגדרים בסעיף קטן (ד).

מיכאל כוכבי: הוא יהיה נוכח באתר הבנייה בכל עת שמתבצעות בו עבודת בנייה או בנייה הנדסית".

מיכאל כוכבי: מה קורה כשהוא בחופש?

מיכאל כוכבי: ומה קורה אם האתר עובד 16 שעות ביום?

שמרית גיטלין שקד: יצטרכו למנות יותר מאחד ולדאוג שכל הזמן יהיה עוזר בטיחות.

שמרית גיטלין שקד: אני מסכימה שאפשר לנסח את זה יותר מוצלח.

מיכאל כוכבי: צריך לתת לזה ביטוי בחוק, אחרת זה מרחף באוויר.

שמרית גיטלין שקד: אני יכולה לחדד את הנוסח כך שיובהר ממנו שעוזר הבטיחות יועסק רק בתפקידים המוגדרים בסעיף קטן (ד), וכאן אני אולי אעצור את המשפט.

שמרית גיטלין שקד: ואני אומר שבכל עת שמתבצעות עבודות בנייה באתר, יהיה באתר עוזר בטיחות.

שמרית גיטלין שקד: זה אומר שאי אפשר לעבור על הוראות החוק.

איל בן ראובן: כשאין עוזר בטיחות, אין עבודה.

מיכאל כוכבי: צריך להדגיש את זה, אחרת זה פרוץ.

עבד אל חכים חאג' יחיא: זאת הכוונה.

עבד אל חכים חאג' יחיא: הוא גם לא יעסוק בעבודה אחרת חוץ ממה שמוגדר לו כעוזר בטיחות, כי אנחנו לא רוצים שהוא יעבוד בעבודה אחרת.

עבד אל חכים חאג' יחיא: בזמנו הבאתי דוגמאות על עצמי.

עבד אל חכים חאג' יחיא: אמרתי שאני מהנדס, אני קונסטרוקטור ואם אני אהיה עוזר בטיחות או ממונה בטיחות, אני לא אבוא לבדוק את הברזלים לפני היציקה.

עבד אל חכים חאג' יחיא: זה לא התפקיד של.

עבד אל חכים חאג' יחיא: אני לא אסמן לקבלן עבודות אחרות אם התפקיד שלי הוא רק בטיחות.

עבד אל חכים חאג' יחיא: זאת הייתה הכוונה וזה החידוד של העבודה.

עבד אל חכים חאג' יחיא: לא יעסיק אותו בדברים אחרים – הוא לא יישב עם קבלני משנה, הוא לא ייחשב להם כמויות, הוא לא יתחשבן איתם.

עבד אל חכים חאג' יחיא: זאת הכוונה.

עבד אל חכים חאג' יחיא: אולי אלה התפקידים של מנהל העבודה אבל לא התפקיד של עוזר הבטיחות.

אמנון שינדלר: למרות שבירכנו על החוק, כולם צריכים להבין שהחוק הזה הוא רק עזרה ראשונה.

אמנון שינדלר: הוא טיפה בים.

אמנון שינדלר: הוא משהו זמני עד לשינוי חקיקה.

עבד אל חכים חאג' יחיא: אנחנו בחשיבה תוך כדי הליכה, אפילו ריצה.

עבד אל חכים חאג' יחיא: יכול להיות שיהיה מקום לקדם, לשפר או לשנות, אבל בשלב זה, זה החוק שאנחנו מקדמים.

ארז מימון: מה קורה כאשר עוזר מנהל העבודה נמצא בחופש?

ארז מימון: זה משהו שלא חשבנו עליו.

ארז מימון: אני חושב ששווה שנעשה את ה-fine tuning עד הקריאה השנייה.

ארז מימון: יש לזה משמעויות ולמעשה זה אומר שהקבלנים יצטרכו להכשיר כפול בגלל שבוע-שבועיים.

ארז מימון: צריך לחשוב על זה ואולי נמצא איזושהי דרך לחלץ את זה בצורה יותר נבונה ופחות להעמיס.

ארז מימון: כמובן שהייתי רוצה, אבל באיזון - -

עבד אל חכים חאג' יחיא: בחוק הזה עוד לא פתרנו את מנהל העבודה מאחריות על הבטיחות.

עבד אל חכים חאג' יחיא: אתם אלה שבאים לפקח ואם הוא לא נמצא זמנית ואנחנו יודעים שהוא בחופש, אנחנו רוצים שמנהל העבודה יקפיד הקפדת יתר על הנושא של הבטיחות בתקופה של החופש הזה.

עבד אל חכים חאג' יחיא: אולי נמצא ניסוח מסוים שיעזור לנו בנושא הזה.

עבד אל חכים חאג' יחיא: אני רוצה להדגיש משפט אחד.

עבד אל חכים חאג' יחיא: הכוונה היא שיהיה לנו עוזר בטיחות שנמצא שם בכל שעות העבודה, כל הזמן.

עבד אל חכים חאג' יחיא: אבל יש מקרים – אנחנו בני אדם – ויש נסיבות שבהן כל אחד מאיתנו יכול להיעדר ממקום העבודה.

עבד אל חכים חאג' יחיא: ארז בכיוון ואני גם מסכים איתך.

אמנון שינדלר: חוץ ממנהל העבודה.

אמנון שינדלר: מנהל עבודה לא יכול להיעדר.

עבד אל חכים חאג' יחיא: אם הוא נעדר, או שיש מנהל עבודה אחר או שסוגרים את האתר.

עבד אל חכים חאג' יחיא: בעיקרון, לכל אחד יש נסיבות מסוימות – יש חופש, יש מחלה, יש חס וחלילה אבל.

עבד אל חכים חאג' יחיא: כל המקרים האלה יכולים להיות לכל בן אדם והוא יצטרך להיעדר.

עבד אל חכים חאג' יחיא: אנחנו לא מתכוונים לכך שכל קבלן יחזיק רשימה של שלושה-ארבעה אנשים שמחכים בתור או שאתה עובד בעבודה אחרת ואני מסיט אותך באותם ימים שעוזר הבטיחות הרשמי נעדר.

עבד אל חכים חאג' יחיא: למה אני אומר שהוא הרשמי?

עבד אל חכים חאג' יחיא: כי גם השם שלו צריך להופיע באתר.

איל בן ראובן: ברור, ברור.

איל בן ראובן: הם ימצאו את הפתרון.

עבד אל חכים חאג' יחיא: נגיע לניסוח במידת הצורך.

עבד אל חכים חאג' יחיא: בזה שאנחנו לא פוטרים את מנהל העבודה, אנחנו יכולים להתגבר על זה, בתנאי שאנחנו נגדיר נסיבות מסוימות, סדר גודל סביר של היעדרות בשנה.

עבד אל חכים חאג' יחיא: נשמע את שריקי כי נתתי לו את רשות הדיבור.

עבד אל חכים חאג' יחיא: בבקשה.

יוסף שריקי: אדוני היושב-ראש, אני שוב חוזר על השאלה שלי, האם ניתן לבדוק אפשרות שהשכר של עוזר הבטיחות ימומן לא על ידי הקבלן כי אז לא עשינו שום דבר.

יוסף שריקי: הוא יהיה משועבד לקבלן או למנהל העבודה.

יוסף שריקי: אני שוב מציע לבדוק אפשרות שהשכר של העוזר לא ישולם על ידי הקבלן.

עבד אל חכים חאג' יחיא: הוא ישולם על ידי הקבלן בכל מקרה, אבל אתה מציע לקבוע לו מחירון.

עבד אל חכים חאג' יחיא: אני לא יודע אם אנחנו יכולים להתערב בזה.

יוסף שריקי: השכר שלו יעבור למשרד העבודה.

יוסף שריקי: שמשרד העבודה ישלם לו.

עבד אל חכים חאג' יחיא: תודה רבה.

עבד אל חכים חאג' יחיא: ההסתדרות, בבקשה.

צבי רוט: בסעיף (ד)(2) אני מבקש לשנות את המילה מ"סמוך" ל"מייד".

צבי רוט: לדווח למנהל העבודה מייד, ולא בסמוך.

עבד אל חכים חאג' יחיא: בסמוך ככל הניתן.

צבי רוט: בסמוך זה טווח מאוד גדול.

עבד אל חכים חאג' יחיא: לא.

עבד אל חכים חאג' יחיא: בוא נשמע את היועצת המשפטית, מה היא אומרת.

צבי רוט: למה לא מייד?

עבד אל חכים חאג' יחיא: הכוונה שלנו היא שזה יהיה ללא דיחוי.

צבי רוט: תכתוב "ללא דיחוי".

עבד אל חכים חאג' יחיא: ראיתי – דיווחתי.

עבד אל חכים חאג' יחיא: זאת הכוונה.

שמרית גיטלין שקד: נכתוב "באופן מיידי"?

507: לא, לא, לא.

507: ממש לא.

507: אני ממשרד העבודה.

507: בסעיף זה רשמנו "בסמוך" ולא "מיידי" משתי סיבות.

507: הראשונה, עשינו הבחנה בין ליקויים חמורים, שזה בהמשך, ושם אנחנו כן דורשים דיווח מיידי למנהל העבודה, ולגבי הסעיף הזה רשמנו "בסמוך".

507: אגב, זה לא כזה מנעד גדול של אפשרויות כי אם יבוא מפקח וירצה לראות את הדוחות ואיך העוזר מתפקד, הוא לא יתחיל להתווכח איתנו שבסמוך אומר גם יומיים.

507: אין דבר כזה.

507: זה לא יקרה וזה לא קביל.

צבי רוט: כמה זה בסמוך?

צבי רוט: אחרי שעה?

507: בסופו של דבר אנחנו רוצים שבאתר בנייה תהיה אפשרות לעוזר לעבוד ובדינמיקה של אתר שעובד, התדירות של הדיווח לא תהיה כזאת שהוא כל הזמן יצטרך לרוץ בחזרה עם איזה דיווח או למסור הודעה, דבר שיוצר הרבה מאוד רעש לבן.

צבי רוט: זאת אומרת שיש הרבה ליקויים.

עבד אל חכים חאג' יחיא: נקודת ההנחה שלנו היא שיש הרבה ליקויים ואנחנו רוצים לתקן אותם.

עבד אל חכים חאג' יחיא: אם אני אהיה עוזר בטיחות ואני מבקש מעובד לתקן, הבעיה שלנו זה לא רק לתייק ועוד תיקים.

עבד אל חכים חאג' יחיא: אמרתי גם בישיבה הקודמת שהכוונה שלנו היא לא לערום ערימות של דיווחים בכתב.

עבד אל חכים חאג' יחיא: אני רוצה שזה יתוקן וזה עדיף לי מאשר לרשום כי זה העיקרון שלנו בחוק הזה, שהוא יתקן אם הוא אומר לעובד לתקן והוא רואה את העובד מתקן, אני לא חושב שיש צורך לרשום אותו.

עבד אל חכים חאג' יחיא: אתם מסכימים איתי בנקודה הזאת?

עבד אל חכים חאג' יחיא: הכוונה שלנו היא לתקן ואין לנו כוונה לרשום.

עבד אל חכים חאג' יחיא: אלא לא דוחות שסופרים נקודות ושוללים למישהו משהו.

שמרית גיטלין שקד: אני חייבת לומר שהנוסח כמו שהקראנו אותו קובע בפסקה 4 שיש לרשום בפנקס המפעל בסמוך לאיתור הליקוי את מהות הליקוי שמצא ואת מועד הדיווח למנהל העבודה.

שמרית גיטלין שקד: כלומר, שהליקויים יירשמו.

צבי רוט: זה בסדר.

יוסף שריקי: הוא קודם מטפל ואחר כך מדווח.

צבי רוט: רק בתנאי שהוא מטפל, לא שהוא רץ לדווח למנהל העבודה.

צבי רוט: הוא מטפל בעניין.

צבי רוט: אם הוא מטפל, זה בסדר.

אמנון שינדלר: סליחה, לעוזר הבטיחות אין סמכות לטפל.

אמנון שינדלר: הוא יכול להעיר בסכנה מיידית לאותו עובד ולדווח למנהל העבודה.

אמנון שינדלר: הוא צריך לשמש לנו כעיניים, כעזרה, ואנחנו אמורים לבוא ולתת את ההוראות לביצוע התיקון.

אמנון שינדלר: הוא לא רשאי לתת הוראה לעובד.

עבד אל חכים חאג' יחיא: אמנון, הכוונה היא שהליקוי יתוקן.

עבד אל חכים חאג' יחיא: אם הוא מעיר לעובד שאין מעקה על הפיגום, נניח, העובד יגיד לו שזה לא בסמכות שלו?

עבד אל חכים חאג' יחיא: בסדר.

עבד אל חכים חאג' יחיא: זה מתן הוראות.

עבד אל חכים חאג' יחיא: הוא יגיד לו להתרחק כל עוד שאין מעקה.

עבד אל חכים חאג' יחיא: וכמובן שהוא ילך להתקין את המעקה.

אמנון שינדלר: בסכנה מיידית הוא חייב להעיר ולהרחיק את העובד משם.

אמנון שינדלר: אני רוצה רק דבר אחד ששכחתי, אני חייב להגיד תודה לחבר הכנסת איל בן ראובן ולחבר הכנסת חאג' יחיא שיזמו את החוק הזה ועבדו קשה.

אמנון שינדלר: תודה רבה לכם.

עבד אל חכים חאג' יחיא: תודה.

עבד אל חכים חאג' יחיא: בואו נשמע את היועצת המשפטית.

שמרית גיטלין שקד: צריך לדייק, הנוסח שאנחנו כתבנו כרגע הוא שהעוזר צריך להודיע לעובד על ליקויי הבטיחות שהוא מצא בעבודתו.

שמרית גיטלין שקד: לא התפקיד שלו להפסיק את העבודה שלו או להרחיק אותו משם וכולי.

שמרית גיטלין שקד: כפי שזה כתוב כרגע, הוא רק מודיע על ליקויי בטיחות ומדווח על זה למנהל העבודה.

אמנון שינדלר: אבל אם הוא רואה סכנה מיידית שמנהל העבודה לא רואה – הוא רואה בן אדם שהולך ליפול – הוא חייב להגיד.

עבד אל חכים חאג' יחיא: היום יש לו טלפון נייד, יש לו מכשירים.

עבד אל חכים חאג' יחיא: הוא לא צריך לרוץ ולהגיע כדי לרשום את זה בפנקס של המפעל.

עבד אל חכים חאג' יחיא: הוא מודיע ורושם גם מתי הוא הודיע למנהל העבודה.

אמנון שינדלר: אני רוצה לתת דוגמה שקרתה בשטח, שמנהל העבודה ראה איזה עובד למעלה.

אמנון שינדלר: הוא צעק לו לרדת מהר כי הוא עובד שם בלי מעקה, והמשיך בעבודה כי הוא היה חייב לעשות דברים אחרים.

אמנון שינדלר: הוא לא עמד לראות שהעובד באמת מתרחק משם ואותו עובד נפל ונהרג.

אמנון שינדלר: עוזר הבטיחות חייב לעמוד ולוודא שאותו עובד יורד מהפיגום הזה.

עבד אל חכים חאג' יחיא: בוא נשאיר את זה לשלב של הקריאה השנייה ושלישית.

עבד אל חכים חאג' יחיא: הכוונה שלנו שהוא לא יהפוך להיות מנהל העבודה שעוצר את העבודה.

עבד אל חכים חאג' יחיא: אם יש לו בעיה להתריע בפני עובד על סכנה, הוא מודיע למנהל העבודה ומנהל העבודה צריך לפעול באותו רגע.

עבד אל חכים חאג' יחיא: אנחנו מבינים שיש פרקטיקה בפועל.

עבד אל חכים חאג' יחיא: אם הוא אומר לעובד שאין לו מעקה והוא לא יכול להמשיך להיות שם, העובד צריך להבין את זה לבד ולרדת, או שהוא מזמין מישהו שיתקין את המעקה.

עבד אל חכים חאג' יחיא: אנחנו לא רוצים לערבב את הסמכויות שלו ולקחת יותר סמכויות ממנהל העבודה.

עבד אל חכים חאג' יחיא: מנהל העבודה רוצה לשמר את הסמכויות שלו לעצמו ועוזר הבטיחות הוא העין של מנהל העבודה מבחינת הבטיחות בשטח.

עבד אל חכים חאג' יחיא: הדיל, רצית לומר משהו?

הדיל יונס: כן.

הדיל יונס: אני ממשרד המשפטים.

הדיל יונס: רציתי רק לציין שאם מרחיבים את הסמכויות של עוזר הבטיחות, אנחנו מטילים עליו סוג של אחריות שלא התכוונו להטיל.

הדיל יונס: יש נפקות להוספת אחריות להורות על שינוי מצב מסוים, לכן הוא רק מודיע.

עבד אל חכים חאג' יחיא: לכן אמרנו שהוא מודיע וכדי ליישם את זה הוא יכול להגיד לעובד וגם בטלפון להגיד למנהל העבודה: אני הודעתי לו כך וכך, וצריך לדאוג לכך שהליקוי יהיה מתוקן.

איל בן ראובן: חברים, יש פה חבל מאוד דק.

איל בן ראובן: יש גם פרקטיקה של החיים.

איל בן ראובן: כאשר עוזר הבטיחות רואה בן אדם שהולך בלי קסדה והוא אומר לו: אדוני, אתה הולך בלי קסדה, מה שצריך לקרות – אנחנו לא כותבים את זה בחוק וזה בסדר.

איל בן ראובן: ראיתי את זה אצל הסינים.

איל בן ראובן: שם איש הבטיחות הולך עם כובע בצבע מסוים, צבע אדום.

איל בן ראובן: מי שאחראי על בטיחות הולך עם כובע.

איל בן ראובן: הוא שייך למשטרה, הוא שייך לכוח העובד.

איל בן ראובן: בגדול, לשם אנחנו רוצים להגיע.

איל בן ראובן: יש פה איזשהו איזון, יש אנשי מקצוע ובהמשך יש עוד התייחסות לדברים חמורים, שבהם צריך להודיע מיידית.

עבד אל חכים חאג' יחיא: יש דברים שאין בהם פשרות כי הם יכולים להיות סכנה מיידית.

אמנון שינדלר: אני אדריך ואודיע למנהלי העבודה שייתנו גיבוי לאותו עוזר, כדי שתהיה לו סמכות להודיע.

עבד אל חכים חאג' יחיא: אמנון, אני רואה שאתה מנסה להשתלט על כל הדיון.

עבד אל חכים חאג' יחיא: אנחנו רוצים לצאת עם החוק הכי טוב שיכול להיות.

עבד אל חכים חאג' יחיא: בבקשה.

נעה אוירבך אבן: אני אדריכלית מאיגוד מהנדסי ערים.

נעה אוירבך אבן: קודם כל, אנחנו מברכים על החוק באיגוד מהנדסי ערים.

נעה אוירבך אבן: יש פה כמה דברים שלא כל כך ברורים לי.

נעה אוירבך אבן: ראשית, לא מוזכר פה בכלל נושא העגורנים.

נעה אוירבך אבן: מעבר לכל הנושא של בעיות בטיחות בעבודה יש גם את העניין של עגורנים.

507: זה מסוג הליקויים שכרגע עוד לא הוטמעו.

507: הם יוטעמו לקראת הקריאה השנייה והשלישית.

נעה אוירבך אבן: שנית, נראה לי שההכשרה לאור אופי האתרים והשונות הגדולה בין האתרים, קצת נמוכה.

עבד אל חכים חאג' יחיא: את מבקשת שההכשרה תהיה יותר גדולה?

נעה אוירבך אבן: כן.

נעה אוירבך אבן: לדעתי ההכשרה לא מספיקה.

עבד אל חכים חאג' יחיא: עוד לא מילאנו תוכן בהכשרה עצמה.

שמרית גיטלין שקד: את הנושאים לא מילאנו.

שמרית גיטלין שקד: את ההיקף מילאנו.

ארז מימון: ביצענו ניתוח של התכולה והתכולה היא בהחלט סבירה.

ארז מימון: היא אפילו יותר ממה שיש לנו היום בחוק לגבי נאמן בטיחות, כך שזה בהחלט יכול להכיל את מה שאנחנו מבקשים.

ארז מימון: מדובר בחמישה ימים מלאים ובסך הכול אנחנו רוצים לצבוע אותם בנושאים מסוימים ותחומים.

ארז מימון: זה בהחלט סביר.

קריאה: מה הקשר של החוק הזה לעגורנים?

עבד אל חכים חאג' יחיא: עגורן צריח זה גם אחד הכלים שצריך להיות בטוחים.

עבד אל חכים חאג' יחיא: עוזר בטיחות יכול לראות אם יש שם ליקויים ולהודיע עליהם כי זה חלק מהעבודה שלו.

עבד אל חכים חאג' יחיא: זה חלק מהציוד שנמצא באתר בנייה והוא לא צריך חידוד מסוים עליו.

עבד אל חכים חאג' יחיא: זה חלק מהעבודה.

ארז מימון: הוא לא הולך לבדוק את העגורן.

ארז מימון: הוא יראה שהתזכירים קיימים.

נעה אוירבך אבן: איך בלי הכשרה הוא יידע שזה בסדר?

עבד אל חכים חאג' יחיא: הוא צריך להיות מוכשר.

עבד אל חכים חאג' יחיא: יש הכשרה.

עבד אל חכים חאג' יחיא: עד היום, אחרי שבונים את הפיגום, מנהל העבודה מקבל אותו.

עבד אל חכים חאג' יחיא: התרעתי על כך שלפעמים מנהל העבודה מקבל אותם כשהוא יושב בתוך המשרד והקבלה היא כדי להתחשבן.

עבד אל חכים חאג' יחיא: אני ער לנקודה הזאת.

עבד אל חכים חאג' יחיא: אבל עדיין האחריות היא של מנהל העבודה והוא צריך לדעת גם בקשר לפיגומים.

עבד אל חכים חאג' יחיא: ננסה להתקדם כי יש לנו עוד פחות מחצי שעה לסיים את הישיבה.

עבד אל חכים חאג' יחיא: בבקשה.

מאיר חלבי: אני גזבר ארגון הקבלנים.

מאיר חלבי: אני לא רואה שיש איזה שילוט באתר שנותן את הפרטים של עוזר הבטיחות.

שמרית גיטלין שקד: יש, כתבנו.

מאיר חלבי: ברגע שמגלגלים את האחריות כך שעוזר הבטיחות יגיד למנהל ומנהל העבודה יגלגל את זה – אם אתה לא מעניק לעוזר הבטיחות שלטון אבסולוטי מבחינת בטיחות באתר, החוק הזה יהיה עקר מכול תוכן.

מאיר חלבי: אם מנהל העבודה לא נמצא בשטח והוא לא תפס אותו וברגע הזה נפל מישהו ונהרג, הוא ייכנס לחקירות – היה צריך להגיד למנהל והמנהל לא היה.

מאיר חלבי: צריך להעניק לעוזר הבטיחות שלטון אבסולוטי.

מאיר חלבי: אני לא אומר שעוזר הבטיחות יגיד לפועל להוסיף בטון או להוסיף מים או מלט.

מאיר חלבי: בבטיחות הוא צריך להיות בשלטון אבסולוטי באתר.

ארז מימון: בטיחות זה לא משהו נקודתי בזמן.

ארז מימון: בטיחות זה משהו שהוא לאורך זמן.

ארז מימון: בסופו של יום התכלית של מנהל העבודה ושל העוזר שלו זה לייצר תרבות של בטיחות.

ארז מימון: כלומר, הוא לא יכול לקחת עכשיו קוונט בזמן ולהגיד: בקוונט הזמן הזה הייתה בעיה.

ארז מימון: צריך להסתכל על השלם.

ארז מימון: כשהעוזר צמוד למנהל, לאורך הזמן אפשר לייצר תרבות.

עבד אל חכים חאג' יחיא: תודה רבה, ארז.

עבד אל חכים חאג' יחיא: אנחנו נמשיך.

מאיר חלבי: לא התייחסנו לבנייה גבוהה.

עבד אל חכים חאג' יחיא: התייחסנו לשתי קומות ומעלה.

מאיר חלבי: 22 קומות זה לא שתי קומות.

עבד אל חכים חאג' יחיא: ארז, אני חושב שאנחנו צריכים להוסיף גם בנייה ציבורית, כי פה ההתייחסות היא בנייה רוויה שזה כאילו רק לבניית דירות.

עבד אל חכים חאג' יחיא: יש בנייה של בית ספר ומוסדות ציבור ואפשר לדבר על שטח מסוים ומעלה.

נעה אוירבך אבן: גם לא לאזורי תעשייה ומשרדים.

עבד אל חכים חאג' יחיא: לקריאה השנייה והשלישית.

עבד אל חכים חאג' יחיא: בנושא הבנייה הרוויה יש גם את הבנייה הציבורית, שלא לדירות.

עבד אל חכים חאג' יחיא: צריך להכניס גם את זה החל משטח מסוים, שיהיה מקביל לשטח של ארבע דירות.

עבד אל חכים חאג' יחיא: מעבר לדירות, כל שטח או בנייה בשטח שהוא מעל למטרז' מסוים וגובה.

עבד אל חכים חאג' יחיא: צריך להכניס את זה גם בהגדרה, בנוסף לבנייה הרוויה.

עבד אל חכים חאג' יחיא: נמשיך בהקראה.

שמרית גיטלין שקד: אני רק רוצה לומר שהקראתי את סעיף קטן (ו) ושיניתי אותו בעקבות ההערה.

שמרית גיטלין שקד: למרות שהיו השגות על העניין הזה, אבל אני מבינה שכרגע אין החלטה אחרת, הנוסח הוא זה: "בכל עת שמתבצעות עבודות בנייה או בנייה הנדסית באתר הבנייה, יהיה נוכח עוזר בטיחות באתר הבנייה".

שמרית גיטלין שקד: המשמעות היא שלאו דווקא אותו אדם ספציפי ויכולים למנות שניים-שלושה.

עבד אל חכים חאג' יחיא: עוזר, ולא העוזר.

שמרית גיטלין שקד: אני ממשיכה בהקראה.

עבד אל חכים חאג' יחיא: בסעיף (ב), במקום "חיי העובדים" הייתי רוצה לרשום חיי אדם, כי יכול להיות שאנשים מבקרים באתר הבנייה.

שמרית גיטלין שקד: בסדר.

עבד אל חכים חאג' יחיא: יש הערות?

לילך לאה נפתלי: לגבי סעיף 25ב.

לילך לאה נפתלי: סעיף קטן (ב), סיטואציה שלא קיבלה ביטוי ונרצה שלקראת הקריאה השנייה היא כן תקבל ביטוי, זה מקרה שבו היזם מתקשר עם חברה, עם תאגיד.

לילך לאה נפתלי: אז יותר נכון שהדיווח יימסר למנכ"ל התאגיד ולא למבצע הבנייה.

507: אם זה יימסר למנכ"ל התאגיד, מבצע הבנייה מהר מאוד יידע.

507: בפרקטיקה של החיים אני חושב שזה - - -

איל בן ראובן: המנכ"ל זה מקל יותר חזק.

לילך לאה נפתלי: הערה נוספת בנוגע למה שנאמר קודם, לא בכדי פתחתי ואמרתי שלגבי תפקידי עוזר הבטיחות, אם נצטרך אנחנו נבחן את האפשרות של שינוי הסעיף.

לילך לאה נפתלי: אנחנו נבחן את זה בהמשך.

507: ברשותכם, עוד הערה אחת לגבי חובת דיווח ותיקון ליקויים, סעיף 25ב.

507: (ג).

507: אם מבצע הבנייה לא מתקן את הליקויים, מעבר להודעה למפקח עבודה אזורי אנחנו שהוא גם ינמק למנהל העבודה למה הוא לא תיקן.

507: לפי דעתי דיברנו על זה אבל זה נשמט פה.

שמרית גיטלין שקד: למי הוא ינמק?

שמרית גיטלין שקד: למפקח?

507: כרגע הוא מודיע למפקח עבודה אזורי למה הוא החליט שלא לתקן את הליקויים שמנהל העבודה העלה בפניו.

507: אנחנו רוצים שהוא ייתן את אותו פידבק גם למנהל העבודה לו, למה הוא החליט להתעלם מהליקויים.

שמרית גיטלין שקד: הוא ידווח למישהו שכפוף אליו?

עבד אל חכים חאג' יחיא: יגידו שמה שאתה מגדיר בתור ליקויים, זה לא ליקויים ולכן הוא לא צריך לתקן את זה.

עבד אל חכים חאג' יחיא: זאת הכוונה שלך, רן?

איל בן ראובן: אני חושב שרן צודק וההערה נכונה.

איל בן ראובן: מנהל העבודה העלה בעיה.

איל בן ראובן: מנהל העבודה הוא האיש בשטח, הוא הפרקטיקה, הוא יודע מה קורה.

איל בן ראובן: כדי שזה לא יהפוך להיות רק הודעה, אם מאיזושהי סיבה מפקח הבנייה החליט שהוא לא מתקן, הוא צריך להגיד למנהל העבודה למה הוא לא מתקן.

איל בן ראובן: אם מנהל העבודה אמר לו שזה לא תקין, כנראה יש סיבה לכך.

איל בן ראובן: צריך להיות איזשהו דיון ביניהם כי מנהל העבודה הוא האיש בשטח.

איל בן ראובן: לכן אני חושב שזאת הערה סבירה מאוד.

שמרית גיטלין שקד: לילך, המשמעות של התיקון שרן מבקש, מבחינתכם, היא שבסעיף קטן (ג), בסוף יהיה: עם העתק למנהל העבודה?

לילך לאה נפתלי: כן.

צבי רוט: אני רוצה להתייחס לסעיף 25ג.

צבי רוט: סעיף קטן (ב).

צבי רוט: לדעתי הוא סעיף בעייתי " לא יפגע מבצע הבנייה, מנהל העבודה או המעסיק בתנאי עבודתו של עוזר בטיחות".

צבי רוט: מצד אחד, מי שממנה את עוזר הבטיחות זה הקבלן המבצע או כל מי שהוסמך לכך, ואז יש מצב שבעצם אי אפשר לעשות איתו כלום אלא אם כן מפקח הבנייה מאשר את הפיטורים שלו, את הפסקת עבודתו.

עבד אל חכים חאג' יחיא: צבי, כתוב פה שלא יפטרו אותו בגלל העבודה הנכונה שלו, בגלל ההערות הנכונות שלו.

עבד אל חכים חאג' יחיא: יכול להיות שמנהל העבודה יבוא אליו ויגיד: שיגעת אותי, על כל דבר אתה רושם לי הערות, אני לא צריך אותך.

עבד אל חכים חאג' יחיא: אלה הנסיבות שאנחנו לא רוצים שיפטרו אותו.

אמנון שינדלר: ואם הוא לא עושה את העבודה שלו כראוי, איך מנהל העבודה יכול להפסיק את זה?

עבד אל חכים חאג' יחיא: אמרנו שיכול להיות שצריך לחדד משהו, אבל הכוונה היא שאם הוא עשה נכון את העבודה, לא יפטרו אותו.

עבד אל חכים חאג' יחיא: אבל אם הוא התרשל בעבודתו, אין סיבה שהוא ימשיך.

עבד אל חכים חאג' יחיא: לכן אמרתי שיכול להיות שיש מקום לחדד את הנקודה.

צבי רוט: זה לא ברור מהסעיף הזה.

עבד אל חכים חאג' יחיא: יכול להיות שיש מקום לחדד את הניסוח פה, ולומר שאין לפטר אותו אם הוא מבצע את העבודה נאמנה, עבודה נכונה.

אמנון שינדלר: לשביעות רצונו של מנהל העבודה.

עבד אל חכים חאג' יחיא: לא זאת הכוונה.

עבד אל חכים חאג' יחיא: הוא בא לעזור לך ויכול להיות שאתה תגיד לו שהוא מכביד עליך כי הוא מדווח לך יותר מדי.

עבד אל חכים חאג' יחיא: שביעות רצון זה משהו שכל אחד יש לו את השיקולים שלו.

עבד אל חכים חאג' יחיא: אנחנו רוצים שהוא יעשה את העבודה הנכונה ואם הוא מתרשל, אם הוא לא מגיע לעבודה, אם הוא יושב במשרד ולא בא לאתר עצמו, מסתובב שם, מסתכל ורואה – על זה אין לנו בעיה לפטר אותו.

עבד אל חכים חאג' יחיא: אבל אם הוא אומר למנהל העבודה שיש ליקוי ומנהל העבודה אומר לו: מה אתה מנדנד לי?

עבד אל חכים חאג' יחיא: אני בישיבות, אני יושב עם קבלני משנה ואתה מנדנד לי, אתה מפריע לי – לא בגלל זה לפטר אותו.

עבד אל חכים חאג' יחיא: זאת הכוונה.

עבד אל חכים חאג' יחיא: הנקודה ברורה, בוא נשמע את היועצת המשפטית.

אמנון שינדלר: אבל היות ואני אחראי עליו ואני צריך להיות בטוח שהוא עושה את העבודה שלו כמו שצריך, כי האחריות היא עליי, אני יכול לבקש ממבצע הבנייה לפטר אותו כי הוא לא אחראי.

עבד אל חכים חאג' יחיא: זה במידה והוא התרשל, לא אם הוא דיווח לך דיווח יתר לדעתך.

אמנון שינדלר: איך נתחיל להוכיח על מה?

צבי רוט: צריך לחדד את הנקודה הזאת.

עבד אל חכים חאג' יחיא: יש ניסוח שהיועצת המשפטית מציעה.

עבד אל חכים חאג' יחיא: בואו נשמע את הניסוח ויכול להיות שגם ההערות יהיו מיותרות.

507: אני מציע לא לעשות סטרט-אפים.

507: זה ניסוח שנלקח מתוך נאמן בטיחות.

507: הרי ישבנו ביחד ואת מכירה.

507: המצב כרגע בענף הבניין הוא כזה, שאנחנו רוצים כמה שפחות לקחת לעצמנו מקדמי ביטחון, עם ניסוחים כאלה ואחרים.

שמרית גיטלין שקד: ההערה של היושב-ראש נכונה.

שמרית גיטלין שקד: אם הוא רוצה לפטר אותו בשל כך שהוא לא עושה את העבודה שלו - - -

עבד אל חכים חאג' יחיא: אני חושב שהניסוח לא פוגע בתפקיד ורק מחדד את הנקודה שכולנו התכוונו אליה.

עבד אל חכים חאג' יחיא: הרי רצינו שתהיה לו חסינות מסוימת כדי שהוא יוכל לבצע את התפקיד שלו.

שמרית גיטלין שקד: לא שהוא יישב ולא יעשה כלום.

עבד אל חכים חאג' יחיא: אבל אם הוא יושב ולא עושה כלום, נגיד לו - - -

אמנון שינדלר: ואני עוד אהיה אחראי עליו.

אמנון שינדלר: אתה מבין מה קורה פה?

אמנון שינדלר: הוא הופך אותי לבן ערובה.

עבד אל חכים חאג' יחיא: אני חושב שנלך על הניסוח של היועצת המשפטית.

לילך לאה נפתלי: הניסוח של שמרית מקובל עלינו.

507: הערה נוספת ששכחנו לציין כי דנו עליה אתמול בלילה בסבב התייעצויות.

507: סעיף 25ד, פסילת עוזר בטיחות.

507: אנחנו יורדים מזה ואנחנו מעוניינים שזה יימחק.

עבד אל חכים חאג' יחיא: המפקח מטעם המשרד, יש לו סמכות לפסול אותו.

507: מרגע שהחלטנו שאנחנו לא מנהלים מרשם לגבי עוזרי הבטיחות, העניין של פסילת העוזר ואחר כך הוא יעבור לאתר אחר – אין לזה באמת שום משמעות מעשית.

507: אנחנו מבקשים למחוק את סעיף 25ד.

507: זה היה אתמול בלילה, שמרית, וזאת הסיבה שלא הספקנו לעדכן.

עבד אל חכים חאג' יחיא: יכול להיות שנוסיף את הסעיף הזה ביום שיהיה לכם יותר כוח אדם לעשות את העבודה.

עבד אל חכים חאג' יחיא: מכיוון שאתם לא יכולים להגיע לרזולוציות האלה, אתם אומרים שאין לכם כוח אדם ולכן בשלב זה אתם לא רוצים לקבל את האחריות הזאת.

507: אנחנו ניתן לשוק לעשות את שלו ואם מישהו לא עושה את העבודה - - -

עבד אל חכים חאג' יחיא: אני תרגמתי בשפה שלי את מה שאמרת.

507: אני אומר בשפה שלי.

שמרית גיטלין שקד: 25ד נמחק?

עבד אל חכים חאג' יחיא: נמחק.

מתי רביבי: לגבי סעיף 25ז, תחילת ההוראות.

מתי רביבי: אני מבקש בעניין הזה שיירשם שאנחנו מבקשים עוד לדון בזה לקראת קריאה שנייה ושלישית.

עבד אל חכים חאג' יחיא: לקראת הקריאה השנייה והשלישית נחדד את העניין של התחילה.

מתי רביבי: בשביל להרגיע פה את החששות, אם אנחנו נתלים באילן גבוה כמו Osha, האמריקני, יש להם מושג שנקרא competent person.

מתי רביבי: זה אדם שיודע את העבודה ולא מוכשר דקה אחת.

מתי רביבי: רוב העבודות בבנייה מתבצעות באמצעות competent persons בארצות הברית.

מתי רביבי: אם כן יש קורס של Osha, זה קורס של עשר שעות.

מתי רביבי: זה נקרא Osha 10.

מתי רביבי: אני לא אומר שאנחנו צריכים לחקות את Osha אחד לאחד.

עבד אל חכים חאג' יחיא: אנחנו צריכים להתאים את הדרישות למצב שיש לנו בארץ, ואני חושב שתוך כדי הליכה יהיו גם תיקונים, יהיו חידודים ואולי גם תקנות.

עבד אל חכים חאג' יחיא: בהמשך יש את הצווים.

עבד אל חכים חאג' יחיא: השארנו את המקום הזה פתוח כדי שהצו ייתן גם את הצווים שלו.

לילך לאה נפתלי: אנחנו לא רוצים לסרבל יותר את התהליך.

לילך לאה נפתלי: אנחנו רוצים שהכול יהיה בחקיקה הזאת.

עבד אל חכים חאג' יחיא: אבל יש לשר את הסמכות בצו לתת הוראות מסוימות.

עבד אל חכים חאג' יחיא: כדי לא להתחיל חקיקה מהתחלה, תהיה אפשרות לשר לתת את הצווים שלו, שהם לא נוגדים את מה שיש לנו פה אלא תוספות או תיקונים קטנים.

נעה אוירבך אבן: למי כפוף מנהל העבודה?

נעה אוירבך אבן: או ליזם או למי שהוציא את ההיתר.

נעה אוירבך אבן: בכלל לא מדברים פה על מי שאחראי.

נעה אוירבך אבן: הרי לכל אתר בנייה צריך שיהיה היתר בנייה.

נעה אוירבך אבן: אנחנו בוועדה המקומית מוציאים היתרי בנייה ומי שמקבל את היתר הבנייה מתחייב לבצע עבודות בצורה מסוימת.

נעה אוירבך אבן: אם יש ליקויים באתר הבנייה, יש גם איזושהי חובת דיווח למי שהוציא את ההיתר.

נעה אוירבך אבן: וזה נעלם פה לחלוטין.

עבד אל חכים חאג' יחיא: אנחנו מדברים פה אך ורק על הבטיחות.

עבד אל חכים חאג' יחיא: לוועדה המקומית יש את הפקחים שלה, שהם באים ובודקים.

נעה אוירבך אבן: הם לא מתעסקים בנושאי בטיחות בתוך העבודה.

עבד אל חכים חאג' יחיא: אני יודע שהם ל מתעסקים, ואני הייתי רוצה שיהיה סנכרון ביניכם, כך שהמפקחים של הוועדות המקומיות ייכנסו לזה.

נעה אוירבך אבן: הם לא ייכנסו.

עבד אל חכים חאג' יחיא: אבל אנחנו לא במקום הזה כי אנחנו לא רוצים לעכב את זה בגלל שיפורים שאנחנו צריכים לעשות במקומות אחרים.

עבד אל חכים חאג' יחיא: אני הייתי רוצה שגם הפקחים של הוועדות המקומיות יעברו הכשרה, לפחות מינימלית, כדי שיידעו אם יש משהו שממש צועק שיש בעיה, ואפילו יעצרו את העבודה.

עבד אל חכים חאג' יחיא: המפקח יכול לתת צו הפסקת עבודה על זה שהוא דפק כמה סנטימטרים בקו הבניין או שהוא הגדיל את הבניין בכמה סנטימטרים.

עבד אל חכים חאג' יחיא: זה התפקיד של פקח הוועדה המקומית.

עבד אל חכים חאג' יחיא: בינתיים אנחנו רוצים לשפר את המצב הקיים.

עבד אל חכים חאג' יחיא: בזה אנחנו לא מגיעים לאופטימום.

עבד אל חכים חאג' יחיא: אנחנו בתוכנו יודעים שזה צעד ראשון, אולי צעד גדול בכיוון הנכון, אבל לא הצעד הגדול ביותר שייחלנו לו.

נעה אוירבך אבן: הבעיה היא שבאתרי העבודה יש מי שמבקש את ההיתר שהוא היזם, הוא המשלם, ויש אחר כך עשרות קבלני משנה שמסתובבים בשטח.

עבד אל חכים חאג' יחיא: אנחנו יודעים.

עבד אל חכים חאג' יחיא: בגלל זה אנחנו רוצים את עוזר הבטיחות.

עבד אל חכים חאג' יחיא: אם היה קבלן אחד שעושה את העבודה ויש לו מנהל עבודה, יכול להיות שלא היינו צריכים את זה.

עבד אל חכים חאג' יחיא: דובר אחרון כי אנחנו צריכים להצביע.

עבד אל חכים חאג' יחיא: אנחנו לחוצים בזמן.

דן ורשבסקי: אני יושב-ראש ועד המנופאים.

דן ורשבסקי: החוק שקראתי הוא טוב, הוא מספק, הוא מצוין.

דן ורשבסקי: יש לי רק בקשה אחת בשם כל הפועלים.

דן ורשבסקי: אנחנו מתעסקים פה בהצלה של חיי אדם.

דן ורשבסקי: אנחנו מבקשים שהחוק הזה לא יתמסמס, שיתייחסו אליו ברצינות ושיבצעו אותו בשטח.

דן ורשבסקי: אנחנו רואים הרבה חוקים שפשוט לא מיושמים.

עבד אל חכים חאג' יחיא: תודה.

עבד אל חכים חאג' יחיא: הערה אחרונה.

לילך לאה נפתלי: קיבלתי פה הערה לגבי הניסוח של 25ג.

לילך לאה נפתלי: (ב).

לילך לאה נפתלי: פחות מקובל להשתמש במילה "כיאות" ובמקום זה יבואו המילים "מילוי תפקידו כעוזר בטיחות".

שמרית גיטלין שקד: זה בדיוק הנוסח שהיה "לא יגרום לפיטוריו בשל פעולותיו כעוזר בטיחות".

שמרית גיטלין שקד: אמרנו שפעולות הן גם לחיוב וגם לשלילה.

לילך לאה נפתלי: אם אנחנו נכתוב "כיאות", זה נתון לפרשנות.

לילך לאה נפתלי: מי מפרש אם הוא כן ביצע את תפקידו או לא?

שמרית גיטלין שקד: אם אדם ממלא את תפקידו, הוא רוצה לפטר אותו בשל כך שהוא ממלא את תפקידיו.

שמרית גיטלין שקד: לפי הוראות סעיף זה.

עבד אל חכים חאג' יחיא: הבנתי שהמילה "כיאות" פתוחה לפרשנות.

אמנון שינדלר: למנהלי העבודה אין סעיף כזה, שלא יפטרו אותם בגלל מילוי הוראות בטיחות, אז איך יהיה לעוזר?

אמנון שינדלר: חבר'ה, אני יודע על מה אני מדבר.

אמנון שינדלר: אני צריך להיות מרוצה מהעוזר, שעושה את העבודה שלו.

אמנון שינדלר: אותנו מפטרים.

אמנון שינדלר: למה לא הכניסו לנו סעיף כזה, כמנהלי עבודה, שלא יפטרו אותנו?

אמנון שינדלר: מפטרים אותנו, מפטרים אותנו.

עבד אל חכים חאג' יחיא: זאת אולי הצעה שאנחנו נבדוק כשנפתח את החוק של מנהלי העבודה.

עבד אל חכים חאג' יחיא: בשלב זה נרצה לסיים את החוק הזה.

שמרית גיטלין שקד: אני רוצה להבהיר את הנוסח, אדוני, כדי שלא יהיה אחר כך חוסר בהירות.

שמרית גיטלין שקד: כרגע הנוסח הוא "לא יפטרו או יגרום לפיטוריו בשל מילוי תפקידו כעוזר בטיחות בהתאם להוראות סעיף זה".

לילך לאה נפתלי: מקובל.

עבד אל חכים חאג' יחיא: אנחנו עוברים להצבעה.

עבד אל חכים חאג' יחיא: במקום מי אתה מצביע?

עבד אל חכים חאג' יחיא: במקום מיכל בירן.

עבד אל חכים חאג' יחיא: מי בעד, מי נגד.

עבד אל חכים חאג' יחיא: בעד הצעת החוק – פה אחד

עבד אל חכים חאג' יחיא: נמנעים – אין

עבד אל חכים חאג' יחיא: ההצעה אושרה פה אחד בקריאה ראשונה.

עבד אל חכים חאג' יחיא: תודה רבה, הישיבה נעולה.